କଟକ, ଅକ୍ଟୋବର ୨୮ ( ଲୋକାଲ ଓ୍ବାୟର) ନିଜର ସମସ୍ତ ନଥିପତ୍ର ଡିଜିଟାଇଜେସନ କରି ଏକ ଅତ୍ୟାଧୁନିକ ଇ-ରେକର୍ଡ ରୁମରେ ସଂରକ୍ଷିତ କରିବା ପାଇଁ କଟକ ମହାନଗର ନିଗମ(ସିଏମ୍ସି) ପ୍ରକ୍ରିୟା ଆରମ୍ଭ କରିଥିବା ଏହାର ଜଣେ ଅଧିକାରୀ ରବିବାର ସୂଚନା ଦେଇଛନ୍ତି।
କଟକ ସହରରେ ପୌର ନିଗମ କାର୍ଯ୍ୟକାରୀ ହେବା ପୂର୍ବରୁ ସମସ୍ତ ରେକର୍ଡପତ୍ର ଅସୁରକ୍ଷିତ ଭାବେ ରହିଥିଲା । ନଥିପତ୍ରଗୁଡିକୁ ସୁରକ୍ଷିତ ରଖିବା ପାଇଁ ଆବଶ୍ୟକୀୟ ପଦକ୍ଷେପ ନିଆନଯିବାରୁ ଅନେକ ସମୟରେ ସେଗୁଡିକରେ ଉଇ ଲାଗିବା, ବର୍ଷା ପାଣି ପଡି ନଷ୍ଟ ହେଉଥିଲା ।
ଏପରିକି ଦରକାର ହେଉଥିବା ନଥିପତ୍ର ଖୋଜିଲେ ମଧ୍ୟ ମିଳିବା କଷ୍ଟକର ହେଉଥିଲା । ତେବେ ଏହି ଦରକାରୀ ନଥିପତ୍ର ଗୁଡିକୁ ସୁରକ୍ଷିତ ରଖିବା ସିଏମ୍ସି ଅତ୍ୟାଧୁନିକ ଇ-ରେକର୍ଡ ରୁମ ବ୍ୟବସ୍ଥା କରିବାପାଇଁ ନିଷ୍ପତ୍ତି ନେଇଥିଲା। ଏହି ଇ- ରେକର୍ଡ ରୁମ କାର୍ଯ୍ୟକାରୀ କରିବାକୁ ପ୍ରାୟ ୫୦ ଲକ୍ଷ ଟଙ୍କା ବ୍ୟୟବରାଦ କରାଯିବ ବୋଲି ସେ କହିଛନ୍ତି।
ଏଥିସହ ବର୍ତ୍ତମାନ ବ୍ରିଟିଶ ଅମଳର କୋଠାରେ ଚାଲୁଥିବା ସିଏମ୍ସିର ରେକର୍ଡ ରୁମର ପୁନଃରୁଦ୍ଧାର କରାଯିବ ବୋଲି ସେ ସୂଚନା ଦେଇଛନ୍ତି।
ସୂଚନାଯୋଗ୍ୟ ଯେ ୧୮୭୬ ମସିହାରେ ସିଏମ୍ସି ପ୍ରତିଷ୍ଠା ହୋଇଥିଲା । ସହରର ୫୯ଟି ୱାର୍ଡର ପରିମଳ ଠାରୁ ଆରମ୍ଭ କରି ଭତ୍ତା ବଣ୍ଟନ ପର୍ଯ୍ୟନ୍ତ ସମସ୍ତ କାର୍ଯ୍ୟ ସିଏମସିରେ ହୋଇଥାଏ । କର୍ପୋରେସନ ହେବା ପୂର୍ବରୁ ବହୁ ମୂଲ୍ୟବାନ ନଥିଗୁଡ଼ିକ ଚୌଧୁରୀବଜାର ସ୍ଥିତ ରେକର୍ଡ ରୁମରେ ରଖ ଯାଇଥିଲା।
ବର୍ତ୍ତମାନ ଏହି ରେକର୍ଡ ରୁମଟି ଏକପ୍ରକାର ନଷ୍ଟ ହେବାକୁ ବସିଛି । ବର୍ଷା ହେଲେ ପାଣି ଗଳିବା ଯୋଗୁଁ ବର୍ଷକୁ ବର୍ଷ ନଥିପତ୍ରଗୁଡ଼ିକ ନଷ୍ଟ ହେବାରେ ଲାଗିଛି । ଗୃହ ଟିକସ, ଜନ୍ମ ମୃତ୍ୟୁ ପଞ୍ଜିକରଣ, ବ୍ୟବସାୟ ଲାଇସେନ୍ସ, ବିବାହ ପଞ୍ଜିକରଣ ଠାରୁ ଆରମ୍ଭ କରି ଅନେକ କାର୍ଯ୍ୟ ଏଠାରେ ହୋଇଥାଏ ।
ଦୈନନ୍ଦିନ ନଥିଗୁଡ଼ିକର ସଂଖା ବୃଦ୍ଧି ପାଉଥିବା ବେଳେ ଏଥିପାଇଁ ଆବଶ୍ୟକୀୟ ରେକର୍ଡ ରୁମର ବ୍ୟବସ୍ଥା ନଥିବାରୁ ସେଠାରେ ରେକର୍ଡ ଗୁଡ଼ିକୁ ସ୍ଥାୟୀ ଏବଂ ସୁରକ୍ଷିତ ଭାବେ ରଖାଯାଇ ପାରୁନାହିଁ । ସମ୍ପ୍ରତି ବୈଷୟିକ ଜ୍ଞାନକୌଶଳର ବିକାଶ ଘଟିଥିବା ବେଳେ ସିଏମସିରେ ଥିବା ବ୍ରିଟିଶ ଅମଳରୁ ଥିବା ନଥିପତ୍ର ଗୁଡ଼ିକୁ ଏବେ ମଧ୍ୟ ପୁରୁଣା ପଦ୍ଧତିରେ ରଖାଯାଇଛି ।
ବର୍ଷ ବର୍ଷ ଧରି ନଥି ଗୁଡିକ ଗଦା ହୋଇରହିବା କାରଣରୁ ଏହାକୁ ଧରିବା ବେଳେ ଗୁଣ୍ଡ ହୋଇ ଝଡିପଡ଼ୁଛି । କାଗଜ ଗୁଡ଼ିକ ଏପରି ହୋଇଛି ଯେ ଏହାକୁ ଧରିବା କଷ୍ଟସାଧ୍ୟ ହୋଇପଡିଛି । ରେକର୍ଡ ରହିଥିବା ଗୃହ ଗୁଡ଼ିକ କାଗଜ ଗୁଣ୍ଡରେ ଭର୍ତ୍ତି ହୋଇ ରହିଥିବା ଦେଖିବାକୁ ମିଳୁଛି । କେତେକ ରେକର୍ଡର ମଧ୍ୟ ପତ୍ତା ମିଳୁନଥିବା ଅଭିଯୋଗ ହୋଇଛି ।
ପୁରୁଣା ନଥିଗୁଡ଼ିକ ସୁରକ୍ଷିତ ରଖିବା ନିମନ୍ତେ ଆବଶ୍ୟକୀୟ କେମିକାଲର ବ୍ୟବହାର କରାଯାଉନାହିଁ । ଯାଦ୍ୱାରା ରେକର୍ଡ ରୁମରେ ଉଇ ଲାଗୁଛି । ଏହାକୁ ପ୍ରତିହତ କରିବା ପାଇଁ ସିଏମ୍ସି ପକ୍ଷରୁ ଇ-ରେକର୍ଡ ରୁମ ନିର୍ମାଣ କରିବାକୁ ପଦକ୍ଷେପ ନିଆଯାଇଥିବା ସେ କହିଛନ୍ତି।
ଏଥିରେ ସମସ୍ତ ପୁରୁଣା ଏବଂ ନୂଆ ନଥିପତ୍ରକୁ ସ୍କାନ କରି କମ୍ପ୍ୟୁଟରରେ ଅପଲୋଡ କରାଯିବ । ଏଥିପାଇଁ ଏକ ସ୍ୱତନ୍ତ୍ର ଡାଟାବେସ ସଫ୍ଟୱୟାର କ୍ରୟ କରାଯିବ । ଏହାଦ୍ୱାରା ଯେ କୌଣସି ମୁହୂର୍ତ୍ତରେ ଯେଉଁ ତଥ୍ୟ ଦରକାର ତାହା ତୁରନ୍ତ ମିଳିଯିବ ବୋଲି ସେ କହିଛନ୍ତି।
ବର୍ତ୍ତମାନ ପୁରୁଣା ନଥିର କାଗଜ ଗୁଡ଼ିକୁ ଧରିବା କଷ୍ଟସାଧ୍ୟ ହୋଇପଡ଼ିଥିବା ବେଳେ ସେଗୁଡ଼ିକୁ ସତର୍କତାର ସହ ସ୍କାନ କରାଯିବ । ଏଥିପାଇଁ ଦକ୍ଷ କର୍ମଚାରୀଙ୍କୁ ନିଯୁକ୍ତ କରାଯିବ ବୋଲି ସେ ସୂଚନା ଦେଇଛନ୍ତି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
